**uitatele cuvinte**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uitatele cuvinte

voi hiberna în cartea mea

nenumărate ierni

şi filele se vor îngălbeni

în netulburarea lor

până ce atingerea ta mă va trezi

într-o dimineaţă de primăvară

sau într-un banal amurg de toamnă

îţi voi povesti atunci

despre parfumul teilor înfloriţi

sau despre alungaţii mei cocori

pentru că nu vei înţelege

vei răsfoi dicţionarul

căutând uitatele cuvinte

a, b, c -

cocor

pasăre migratoare

cu gâtul şi piciorele lungi

cu penele...